***Урок теми:*** «***Вĕсем те çĕнтерĕве çывхартнă*** » ( Леонид Агаковăн «Салтак ачисем» хайлавĕ тăрăх)

***Урок тĕсĕ:*** килти вулав урокĕ.

***Сапăрлăх тĕллевĕ:*** хайлавсенче хускатнă патриотлăх, гражданлăх туйăмне мала кăларса, этемĕн чун-чĕре пахалăхĕсене çыхăнтарса вĕсене тĕрĕс ăнлантарма пĕлни, йывăрлăха çĕнтерме вĕренни.

***Аталантару тĕллевĕ***: вĕренекенсен пĕлÿ, хăнăху туянас, шухăшлас, ĕçлес пултарулăхне аталантарни.

***Пĕлÿ тĕллевĕ***: хайлава тишкерме, темипе проблемине, тытăмĕпе сăнарĕсене, сюжетне ăнланма вĕрентнине аталантарни.

***Мелпе меслетсем:*** учитель сăмахĕ, словарь ĕçĕ, ыйту-хурав, тишкерÿ, шырав, калаçу, критикăлла шухăшлав технологийĕн мелĕсем: кластер, синквейн.

***Пуплеве аталантарас хăнăхусем:*** ыйтусем çине туллин хуравлама, кирлĕ вырăнсене вуласа каланине çирĕплетсе пыма, шухăшлавне аталантарма, çыхăнуллă каласа пама вĕрентни.

***Литература теорийĕ:*** хайлав тытăмĕ.

***Словарь ĕçĕ:*** чĕкеç шатри.

***Урокра кирлĕ хатĕрсем*:** компьютер, проектор, экран.

***Курăмлăх хатĕрĕсем:*** çыравçă кĕнекисен выставки, презентаци, вăрçă çинчен видеоролик.

***Урок эпиграфĕ***.

. Сухине те турăн, акрăн, выртăн—
Пӗтӗмпех ăсатрăн фронт валли.
Кӗркунне алсиш-чăлха та çыхрăн,
Шăнасран салтак ури-алли...

1941 çул.. Вăрçă…Ку вăл 1418 кунпа çĕр,ку вăл 26 миллион вилнĕ салтак, кашни минутра 13 çын вилнĕ, 4 хăрушă çула тăсăлнă вăрçă. Амăшсем ачисене, хĕр арăмсем мăшăрĕсене, ачасем ашшĕсене, 19 миллион ача тăлăха юлнă. Вăрçă вăхăтĕнчи ачалăх…Выçлăх, çывăрман каçсем… Ачасем çак вăхăтра вăрçăлла выляман---вĕсем вăрçапа пурăннă, сывланă. Кăçал çĕмĕртсем çурăлса таврана ырă шăршă сарнă вăхăтра пирĕн тăван халăх аслă Çĕнтерÿ кунне кĕтсе илет. Миçе çул çитет Аслă аттелĕх вăрçи чарăннăранпа? (Ачасем 75 çул тесе хуравлаççĕ)

Çĕнтерÿ! Мĕнле хăватлă та çирĕп сăмах? Вăл пурне те шанчăк, ирĕклĕх, савăнăç парнелет. Унпа юнашарах йывăрлăх, вăрçă çÿрет.

Вăрçă тени пурне те йывăрлăх кÿрет çапăçура та, тылра та. Ниçта та, никама та çăмăл мар, салтаксене те, хĕр арăмсене те, ватăсене те, ачасене те.

Сирĕн шутăрпа, камсене ытларах йывртарах пулнă? Кам пурнăç ырлăхне курмасăрах вăрçă йывăрлăхне курма пуçланă? Кам хăйсен пĕлĕвне малалла тăсайман? Вăрçă вĕсене пĕр самантрах çитĕннĕ çын пек пулма вĕрентнĕ?

(Ачасен хуравĕсем).

Паллах, ачасен. Вĕсем савăнăнăçлă туйăмпа шкула çÿрес, пурнăç ырлăхне çеç курас вырăнне ырми-канми ĕçленĕ, тăраниччен те çывăрса курайман, хăшĕсем партизансен отрячĕсенче те çÿренĕ. Тăшмана çапса аркатнă çĕрте хăйсен пайĕ те пултăр тенĕ? Апла пулсан паянхи урок темине еплерех палăртма пулать-ши? (Ачасенчен ыйтмалла.)

 Çапла, пурте çапла çирĕплететпĕр. Уйрăмах ачасене йывăр тивнĕ.

***Сирĕн шухăшпа*** , эпир паян урокра мĕн çинчен калаçăпăр –ши? Урок темине мĕнле калама пулать –ши?

 Çапла эпир паян вăрçа вăхăтĕнчи ачалăх çинчен калçăпăр. Урок теми вара: ***Вĕсем çĕнтерĕве çывхартнă*** пулĕ***.***

Атьăр-ха халь çак мирлĕ пурнăçри тата вăрçă вăхăтĕнчи ачалăха хĕвеллĕ кластер туса палăртар? Ун хыççăн урокăн тĕллевĕсене те палăртса хăварăпăр?

 **Мирлĕ пурнăçри ачалăх** **Вăрçă вăхăтĕнчи ачалăх**

 Мĕнле? Мĕнле?

Хăрушă ,тискер, йывăр,выçă,хурлăхлă,сивĕ

Савăнăçлă, илемлĕ, лайăх, ырă

хаваслă,шухăшсăр, ăшă, ĕмĕтлĕ

(Çапла вара кашни кластере 1 ачана вулаттармалла) унтан тĕллевĕсем патне куçмалла)

**Эп сире ыйтусем парăп , сирĕн вĕсене палламалла**.(Сирĕн геройсене паласа илмелле)

 ***---***Апат çиме те кĕнекесĕр лармасть вĕт, мур ачи.Çынсен ачисем катаччи ярăнаççĕ, пĕве çинче конькипе чупаççĕ,пирĕн пур –тек кĕнекепе,пĕрмай хутсемпе ларать. Хĕл каçса шурсах кайрĕ. Литературăпа историне юратать.Чикан ачи теме пулать. ***Аркаш***

----йывăр задачăсене те питĕ хăвăрт лайăх шутлать, чĕкеç шатриллĕ, кăмăлĕ çемçе, шухăшласа калаçать.Сарă çÿçлĕ, кăвак куçлă. **Евгени**

—çырма леш енче пурăнакан Хĕрлĕ Мари ывăлĕ. Наян, çынпа пĕрле хутшăнма пĕлмест,анчах та хуйхă пырса çапсан хăйех çын хушшине тухма тытăнать. **Палля**

***---***Эстонирен куçса килнĕ ача. Лăпкă, тăрăшуллă.Чăваш ачисемпе пĕрле хирте ĕçлет. Вăрмана та çапă пуçтарма çÿрет. Ашшĕшĕн питĕ хуйхăрать***. Янс***

----5ри хĕр ача, анчах та питĕ маттурскер, килте никам та çук чухне пĕчченех ларма пултарать.Эстони хĕрне чăвашла вĕрентме тăрăшать. ***Марине***

Венн ункипе ĕçлетпĕр. Танлаштаратпăр.(ик енче уйрăмлăхсене çыратпăр, варринчи унка пĕрпеклĕхсене)

 Аркаш Евгени

çÿçĕ хура çÿçĕ сарă

лутрарах çÿллĕ, ырхантарах

 куçĕ хура куçĕ кăвак

кулăшла спектакльсенче выляма сасси уçă, лайăх юрлать

юратать

çивĕч,вĕриленсе каять Лăпкă

«Салтак ачисем» хайлава **пĕтĕмлетÿ тăватпар.**

--Ачасем килĕшрĕç –и?

--Вĕсен пурнăçĕ çăмăл --и?

--Пурнăçĕ йывăр иккенне ăçтан куртăмăр?

**Кану саманчĕ.**

**Пирĕн пата вăрçă çитмен, анчах та ун хăрушлăхĕ, тискерлĕхĕ çитнĕ -ши?** Вăрçа вăхăтĕнчи ачалăх… Ăна астăвакансем те питĕ ватă ĕнтĕ, вĕсем 90 çывхаракан е 90 ран иртнĕ çынсем. Çапах та хăйсен ачалăхне вĕсен питĕ лайах ас тăваççĕ. Вĕсем вилсен вăрçа курнă çынсем юлмаççĕ

Ачасем ялти ватăсен ачалăхĕ çинчен каласа параççĕ. Пирĕн ялта хальхи вăхăтра 19 ват çын пурăнать. Çав йывăр тапхăрта фронтра çапăçакансемпе тылра ĕçлекенсем Çĕнтерĕве пĕрле туптанă.

 Чăнах та тылра тăрăшакансен кулленхи пурнăçĕ салтаксенни пекех тертлĕ те инкек-синкеклĕ пулнă: тăхăнма тумтир, çиме апат çитмен. Апла пулин те ашшĕсĕр юлнă çул çитмен çамрăксем çапăçу хирĕнчисене тумлантарма, тăрантарма тата хĕç-пăшалпа тивĕçтерсе тăма ваттисемпе танах хутшăннă: тыл çирĕп пулмасан тăшмана çĕнтерме çуккине пурте лайăх ăнланнă.

 **ОЛЬГА ИВАНОВНА** **КСЕНОФОНТОВА (ЦЫГАНОВА)**

1932 çулта Шăмăршă районӗнчи Патирек ялӗнче çуралнă, ялти шкулăн 4 класне пӗтернӗ. Ашшӗ - Иван Федорович вăрçă хирне малтанхи уйăхранах лекет, 3 уйăхран вара хыпарсăр çухалать. 8 çулти ача вӗри апатшăн амăшӗпе пӗрле вăрмана шакмак пуçтарма çÿренӗ (шакмакӗсене вара çунтарса тракторсене ӗçлеттернӗ). Ачасем аслисем çумӗнче хирти ӗçе хутшăннă: выльăх валли утă-улăм пуçтарнă, анасене çумран тасатма пулăшнă. Ĕçленӗшӗн кунне пӗр пай 300 грамм çăкăр лекнине астăвать. Арман çунаттипе стенисем çинчи çăнăх тусанне шăлса пуçтарни халь те асра. Вăл тусана вӗри шывпа хутăштарса анне шÿрпе тăватчӗ. Хӗллехи вăхăтсенче Ольга

Шăмаршă вăрманне йывăс каснă çӗре хутшăнать, аслисем çумӗнче турат иртет. Ҫăпатапа ура шăнатчӗ, нумайăшĕ шăнса вилчӗç вăл сивӗре - аса илет вăл. Юрать хуçалăхра ӗне пурччӗ, унпа кăна хăтăлса юлтăмăр пуль - тет тыл ӗçченӗ...

**АЛЕКСЕЙ АНДРЕЕВИЧ ЧИХИН**

1929 çулта Алманчă ялӗнче нумай ачаллă çемйере çуралнă, ялти шкулăн 4 класӗнчен вӗренсе тухнă. Ашшӗ, Андрей Никифорович, 1942 çулхи январь уйăхӗнче вăрçа кайма хут илнӗ самантра аслăрах хӗрӗпе пӗрле Улатăр районӗнчи Явлей ялӗ таврашӗнче окоп чавнă çӗрте тăрăшнă. Мăшăрӗ, Ирина Федоровна, упăшки килнӗ çӗре мунча хутса пултарать, çӗр варринче вара упăшкине вăрçа ăсатса кăларса ярать, çулталăкран Полтава çӗрӗ çинче вилни çинчен калакан хура хута алла илет.

Колхозри лашасене вăрçа асатнине пула вăкăр ялти тӗп ӗç выльăхе пулса юлнă. Лаша ăслă выльăх, çынна ăнланать, вăкăр вара мӗн те пулсан килӗшмесен кутăнлашса кÿлнӗ турта хушшинчех кӗрсе выртма пултарать, шăна-пăван сырăнсан ӗрӗхме те пултарать. Ҫакăн пек выльăхпа ӗçлеме тивнӗ çамрăк ачасен аслисемпе тан. Чирлӗрех лашасене çавăтса суха туни, хире тислӗк тăкни, кӗлте турттарни - пурте асрах

**ОЛЬГА ГРИГОРЬЕВНА РОДИОНОВА (САМАРКИНА**)

1929 çулхине Тутар республикине кӗрекен Пăва районӗнчи Рунка ялӗнче çуралнă, ялти шкулăн 7 класне вӗренсе пӗтернӗ. Ашшӗ – Григорий Егорович - ял совечӗн председателӗ пулса тăрăшнă, вăрçă хирне 1942 çулта тухса кайнă. Хӗрача ашшӗне виçӗ лашапа ăсатнине ас тăвать. Анчах ашшӗ, çулталăк хушшинчех йывăр суранӗсене пула Хусан госпиталӗнче вилет. Ҫемьерисем вара хуçалах пуçӗ вилнине тата Хусантах пытарни çинчен 10 кун иртсен анчах хыпар илет… Ольга аслисемпе тан хирте çум çумланине, кӗлте йăтнине калать. Пур ӗçре те ачасем çумӗнче аслисем пулнă, вӗрентесе ăс парса пынă...

-Пăвари чукун çула тунă çӗрте тыткăнри нимӗç салтакӗсем ӗçленӗ. Анне хăш чухне вӗсене шеллесе сӗт паратчӗ. Лешсем вара шпалри юрăхсăр йывăçсене вутăлăх паратчӗç –аса илет Ольга Григорьевна…

**Пĕтĕмлетÿ тăватпăр.**

--Сирĕн чунра мĕнле туйăм çуралчĕ.

--Ват çынсен вăрçа пула чунĕ хытнă –ши?

**Икĕ ушкăна пайланса хаçат кăларатпăр**

**1.Фото хаçат---Эпир миршĕн!**

**2.Çырса ----Салтак ачисем.**

 Хаçат корреспонденчĕсем директорсенчен ***интервью*** илеççĕ.

***--Эпĕ «Салтак ачисем» хаçат коррс. Александра Мышова: Хăвăрпа паллаштарсамăрччĕ ,тархасшăн. Ман Сирĕн пата çакăн пек ыйту: «Эсир хăвăр пурнăçăрта кампа мухтанатăр?»***

***--- Эпĕ «Эпир миршĕн»» хаçат коррс. Ангелина Аппакова: Хăвăрпа паллаштарсамăрччĕ ,тархасшăн. Ман Сирĕн пата çакăн пек ыйту: «Хальхи ачасен мĕнле лайăх енĕсене куратăр ?»***

**----Эпĕ Быков Богдан, ман сирĕн пата çакăн пек ыйту пур: «Сирĕн ĕмĕт пурнăçланнă –и»**

**Ачалăх сăмахпа синквейн çырмалла.**

 **Ачалăх**

 **Савăнăçлă, шухăшсăр**

 **Чупать, вылять, ĕçлет**

 **Ачалăх савăнăçлă, ирĕклĕ иртмелле**

 **Савăнăç**

Кашнин умĕнче тĕрлĕ тĕслĕ лентăсем выртаççĕ( Хура, сарă, тĕттĕм кăвак, çутă кăвак, хĕрлĕ, симĕс, ешĕл)çак тĕссене хăшсене ачалăхпа çыхăнтарасшăн эсир, çавсене çĕклетпĕр те вĕлтĕртеттерсе илетпĕр.

**Киле ĕç. 1. Манăн ачалăх…кĕске сочинении çырса килмелле.**

**2. Манăн ачалăх ÿкерчĕк тумалла.**

 **Патăрьел районĕ**

 **Алманчăри пĕтĕмĕшле тĕп пĕлÿ паракан шкулти чăваш чĕлхипе литератури вĕрентекен Генералова Галина Петровна , 89613441378**